wickkiey/tamil-wikipedia-chunked huggingface dataset:
# கள்ளக்குறிச்சி கள்ளச்சாராய சாவுகள், 2024

## விமர்சனம்

கள்ளச்சாராயம் காரணமாக பெற்றோரை இழந்த மூன்று குழந்தைகளின் கல்வி செலவை அதிமுக அடுத்த 10 ஆண்டுகளுக்கு ஏற்கும் என்று எடப்பாடி பழனிச்சாமி அறிவித்தார். இக்குழந்தைகளுக்கு அடுத்த 10 ஆண்டுகளுக்கு மாதம் ரூ.5000 வழங்கப்படும் என்றும் அறிவித்தார்.  
2023 ஆம் ஆண்டு செங்கல்பட்டு, விழுப்புரம் மாவட்டங்களில் கள்ளச் சாராயம் குடித்து 22 இக்கும் மேற்பட்டோர் உயிரிழந்தபோது, 'கள்ளச் சாராயம் விற்பனை தமிழகத்தில் அதிகரித்துள்ளது. அதனை இரும்புக் கரம் கொண்டு அடக்க வேண்டும்' என்று அப்போதும் நான் சொன்னேன். அதற்கு முதலமைச்சர் தாலின் நடவடிக்கை எடுப்பதாகச் சொல்லி, வழக்கை குற்றப்பிரிவு குற்றப்புலனாய்வு துறையிடம் (CBCID) ஒப்படைத்தார். அந்த வழக்கு இதுவரை என்ன ஆனது என்று தெரியவில்லை என்று அதிமுக பொதுச்செயலாளர் பழனிச்சாமி தெரிவித்தார்.  
கள்ளக்குறிச்சி கள்ளச்சாராய உயிரிழப்பு சம்பவம் தொடர்பாக சிபிஐ விசாரணைக்கு உத்தரவிடக் கோரி அதிமுக சார்பில் சென்னை உயர்நீதிமன்றத்தில் வழக்கு தொடரப்பட்டது.  
கள்ளக்குறிச்சி கள்ளச்சாராய விவகாரத்தில் நடுவண் புலனாய்வுச் செயலகம் (CBI) விசாரணை கோரி சென்னையில், சட்டமன்ற எதிர்க்கட்சித் தலைவரும், அ.தி.மு.க பொதுச்செயலாளருமான எடப்பாடி க. பழனிசாமி தலைமையில் அ.தி.மு.க-வினர் உண்ணாவிரதப் போராட்டத்தில் ஈடுபட்டனர். இதில், நேரில் கலந்துகொண்டு அ.தி.மு.க-வின் கோரிக்கைகளுக்கு ஆதரவு தெரிவித்த தே.மு.தி.க பொதுச்செயலாளர் பிரேமலதா விசயகாந்த், "கள்ளக்குறிச்சி கள்ளச்சாராய விவகாரத்தில் திமுக முழுமையான பொறுப்பை ஏற்க வேண்டும்" என வலியுறுத்தினார். அ.தி.மு.க-வினர் மேற்கொண்டுவரும் பட்டினி அறப்போராட்டத்துக்கு நாம் தமிழர் கட்சி சார்பாக முழு ஆதரவைத் தெரிவித்துக்கொள்கிறேன்" என்று சீமான் ட்வீட் செய்தார்.  
தமிழக சட்டமன்றம் கூடி, நடந்து வந்தது. 29 ஆம் தேதி அன்று சட்டசபையில், காவல்துறை, சிறைத்துறை, தீயணைப்பு துறை தொடர்பான மானிய கோரிக்கை மீதான விவாதம் நடைபெற்றது. இதில் கள்ளச்சாராய மரணம் தொடர்பாக பேசியபோது, நீர்வளத்துறை அமைச்சர் துரைமுருகன், அரசின் தமிழ்நாடு மாநில வாணிபக் கழகம் (டாசுமாக்) கடைகளில் விற்கப்படும் **மதுபானம் குளிர் பானம் போல உள்ளதாகவும் அதில் அதிக போதை இருப்பதில்லை** என்பதற்காக சிலர் கள்ளச்சாராயம் குடிக்கிறார்கள் என்று கூறினார்.  
கள்ளக்குறிச்சி சம்பவத்தில் மாநில அரசுக்கு எதிர்ப்பு தெரிவிக்கும் விதமாக, சூன் 21 எதிர்க்கட்சித் தலைவர் எடப்பாடி பழனிசாமி உள்ளிட்ட அதிமுக எம்எல்ஏக்கள் கறுப்புச் சட்டை அணிந்து சட்டப்பேரவைக்கு வந்தனர்.  
கள்ளச்சாராய புழக்கத்தை கட்டுப்படுத்த தவறியதை கண்டித்தும், புதுச்சேரி மாநில அ.தி.மு.க. சார்பில் கண்டன ஆர்ப்பாட்டம் அண்ணாசிலை அருகில் சூன் 24 அன்று நடந்தது.
# கள்ளக்குறிச்சி கள்ளச்சாராய சாவுகள், 2024

## நிவாரணம்

கள்ளச்சாராயம் குடித்து உயிரிழந்தவர்களின் குடும்பத்துக்கு தலா ரூ.10 லட்சமும், மருத்துவமனையில் சிகிச்சை பெற்று வருபவர்களுக்கு தலா ரூ.50,000மும் முதலமைச்சரின் பொது நிவாரண நிதியில் இருந்து வழங்க முதல்வர் ஸ்டாலின் அறிவித்தார். முழுமையான விசாரணை மேற்கொண்டு, கள்ளச்சாராயத்திற்கான அனைத்து காரணங்களையும் கண்டறிந்து எதிர்காலத்தில் இதுபோன்ற சம்பவங்கள் நடைபெறாமல் தடுக்க ஓய்வுபெற்ற நீதிபதி கோகுல்தாசு தலைமையில் ஒரு நபர் விசாரணை ஆணையம் அமைக்க முதல்வர் மு. க. ஸ்டாலின் ஆணை பிறப்பித்தார்.
# கள்ளக்குறிச்சி கள்ளச்சாராய சாவுகள், 2024

## நிவாரணம்

### எதிர்ப்பு

முதலமைச்சரின் பொதுநிவாரண நிதியிலிருந்து வழங்கப்பட்டது பெரும் விவாதத்தையும் விமர்சனத்தையும் ஏற்படுத்தியது. அரசு கருவூலத்திலிருந்து கோடிக்கணக்கில் நிவாரணம் அறிவிப்பது எந்த வகையில் நியாயம்? என சமூக ஆர்வலர்களும் பல அரசியல் கட்சித் தலைவர்களும் கேள்வி எழுப்பியிருக்கின்றனர். அரசியல்வாதிகள் பிரேமலதா விசயகாந்த், சீமான்; திரைப்படத்துறையின் பார்த்திபன், கசுத்தூரி ; எழுத்தாளர் பா. ராகவன் ; சட்டப் பஞ்சாயத்து இயக்கம் ; உயர் நீதிமன்ற நீதிபதி சுரேசு குமார் முதலியோரும் இதில் அடக்கம்.
# கள்ளக்குறிச்சி கள்ளச்சாராய சாவுகள், 2024

## கைதும் வழக்கும்

கள்ளக்குறிச்சி கள்ளச்சாரய சாவுகள் குறித்த விசாரணையை, தமிழ்நாடு காவல்துறையின் சிறப்புப் புலனாய்வு குற்றப் பிரிவுக்கு மாற்றப்பட்டது. இவ்வழக்கில் விஷசாராயம் விற்ற கண்ணுக்குட்டி என்ற கோவிந்தராஜன், விஜயா மற்றும் தாமோதரன் மற்றும் விஷசாராயத்தை விநியோகம் செய்த சின்னதுரை, மாதேஷ் மற்றும் ஜோசப் என்ற ராஜா ஆகியோர் கைது செய்யப்பட்டனர்.
# அம்பாங் மருத்துவமனை

**அம்பாங் மருத்துவமனை** (மலாய்:*Hospital Ampang*; ஆங்கிலம்:*Ampang Hospital*) என்பது மலேசியா, சிலாங்கூர், தாமான் பாண்டான் மேவா, அம்பாங் நகர்ப்பகுதியில் உள்ள மருத்துவமனை ஆகும்.  
இந்த மருத்துவமனை சிலாங்கூர் மாநிலத்தில் அமைந்து இருந்தாலும், பொதுவாக கோலாலம்பூர் எல்லைப் பகுதியில், மாநகருக்கு மிக அருகில் அமைந்துள்ளது. அதனால் கோலாலம்பூர் வாழ் மக்கள் அதிகமானோர் இந்த மருத்துவமனையின் சேவைகளைப் பயன்படுத்திக் கொள்கின்றனர்.  
கோலாலம்பூரின் எல்லைப் பகுதியில் அமைந்துள்ளதால், கிள்ளான் பள்ளத்தாக்கின் சுற்றுப் பகுதியில் வசிப்பவர்களுக்கு, குறிப்பாக அம்பாங் பகுதியில் வசிப்பவர்களுக்கு, இந்த மருத்துவமனை மருத்துவ சேவைகள் வழங்குவதில் முன்னணி வகிக்கிறது. பெரும்பாலோர் கோலாலம்பூர் மருத்துவமனைக்குச் செல்வதற்குப் பதிலாக இந்த மருத்துவமனையை நாடி வருகின்றனர்.
# அம்பாங் மருத்துவமனை

## பொது

மலேசிய இசுலாமிய அறிவியல் பல்கலைக்கழகத்தின் (*Universiti Sains Islam Malaysia*) மருத்துவத் துறை மாணவர்களும்; துங்கு அப்துல் ரகுமான் பல்கலைக்கழகத்தின் (*Universiti Tunku Abdul Rahman*) மருத்துவத் துறை மாணவர்களும்; இந்த மருத்துவமனையில் மருத்துவப் பயிற்சிகளைப் பெறுகின்றனர்.  
7-ஆவது மலேசியத் திட்டத்தின் கீழ், 10 ஏக்கர் நிலத்தில், அம்பாங் மருத்துவமனை கட்டப்பட்டது. பொதுமக்களுக்களின் உடல்நல்ச் சேவைகளுக்காக ஏப்ரல் 2006-இல் திறக்கப்பட்டது. பின்னர் படிப்படியாக நோய நலப் பிரிவுகளும்; நிபுணத்துவ மருத்துவர்களும் சேர்க்கப்பட்டனர். இந்த மருத்துவமனை இரத்தவியல் (*Hematology*) சிகிச்சைக்கான தேசியப் பரிந்துரை மையமாகவும் விளங்குகிறது.  
இந்த மருத்துவமனையில் 701 படுக்கைகள் கொண்ட 17 நோயாளிக் கூடங்கள் (வார்டுகள்) உள்ளன. 'மொத்த மருத்துவமனை தகவல் அமைப்பு' (*Total Hospital Information System*) எனும் நவீனத் தொழில்நுட்ப அமைப்பைப் பயன்படுத்திய முதல் மருத்துவமனை எனும் சிறப்பும் இந்த மருத்துவமனைக்கு உள்ளது. இந்த மருத்துவமனை கோலாலம்பூர் மாநகர் வளகத்தில் இருப்பதால், போக்குவரத்துச் சிரமங்களைத் தவிரிப்பதற்காக, மருத்துவர்களுக்கும் செவிலியர்களுக்குக்கும் தங்கும் வசதிகள் செய்து தரப்பட்டு உள்ளன.
# அம்பாங் மருத்துவமனை

## பொது

### கட்டுமான அமைப்பு

- 1 - மருத்துவமனை முதன்மைக் கட்டிடம்: 8 தளங்கள்
- 1 - செவிலியர் தங்குமிடக் கட்டிடம்: 4 தளங்கள்
- 1 - வாகன நிறுத்திமிடம்: 5 தளங்கள்
- 3 - பணியாளர் குடியிருப்புத் தளங்கள்
# அம்பாங் மருத்துவமனை

## பொது

### முகவரி

Hospital Ampang, Jalan Mewah Utara, Pandan Mewah,  
68000 Ampang, Selangor Darul Ehsan.  
No. Tel: 03-4289 6000; No. Fax: 03-4295 4666
# விக்கிப்பீடியா:Statistics/July 2024

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# துருவ் ராட்டி

| location = பெர்லின்
| channel_display_name = Dhruv Rathee
| channel_display_name2 = Dhruv Rathee Vlogs
| channel_display_name3 = Dhruv Rathee Shorts
| website =
| channel_direct_url = @dhruvrathee
| channel_direct_url2 = @dhruvratheevlogs
| channel_direct_url3 = @drshorts
| subscribers = 22.2 மில்லியன் (main channel)  
மில்லியன் (combined)
| views = 2.89 பில்லியன் (main channel)  
billion (combined)
| stats_update = 12 சூன் 2024
| language = ஹிங்கிலிசு
| silver_button = yes
| silver_year = 2017 (Dhruv Rathee)
2020 (Dhruv Rathee Vlogs)
2022 (Dhruv Rathee Shorts)
| gold_button = yes
| gold_year = 2018 (Dhruv Rathee)
2021 (Dhruv Rathee Vlogs)
2022 (Dhruv Rathee Shorts)
| diamond_button = yes
| diamond_year = 2023 (Dhruv Rathee)
| genre =
}}  
**துருவ் ராட்டி** (*Dhruv Rathee*, பிறப்பு 8 அக்டோபர் 1994) என்பவர் ஒரு இந்திய வலையொளியாளர், வோல்கர், சமூக ஊடக செயற்பாட்டாளர். இவர் சமூக, அரசியல், சுற்றுச்சூழல் சிக்கல்கள் குறித்த தனது யூடியூப் காணொளிகளுக்காக அறியப்படுகிறார். 2024 சூன் நிலவரப்படி, இவர் அனைத்து வலையோடைகளிலும் சுமார் 28.7 மில்லியன் சந்தாதாரர்களையும் மொத்தம் 4.86 பில்லியன் காணொளி பார்வைகளையும் கொண்டுள்ளார்.
# துருவ் ராட்டி

## துவக்ககால வாழ்க்கையும் கல்வியும்

ராட்டி இந்தியாவின் அரியானா மாநிலத்தில் ஒரு இந்து ஜாட் குடும்பத்தில் பிறந்தார். அரியானாவில் தனது பள்ளிக் கல்வியை முடித்த இவர் ஜெர்மனியில் உயர் கல்வியைப் பயிலச் சென்றார். ஜெர்மனியின் ராட்டி கார்ல்ஸ்ரூஹே பொறியியல் கல்லூரியில் இயந்திரப் பொறியியல் தனது இளநிலைப் பட்டத்தைப் பெற்றார். அதைத் தொடர்ந்து அதே கல்லூரியில் புதுப்பிக்கத்தக்க ஆற்றல் துறையில் முதுநிலை பட்டம் பெற்றார்.
# துருவ் ராட்டி

## தொழில்

ராட்டி முதன்மையாக அவரது அரசியல் காணொளிகளுக்காக அறியப்படுகிறார். அதில் முக்கியமாக உண்மைச் சரிபார்ப்பு மற்றும் விளக்கமளிக்கும் உள்ளடக்கம் கொண்டதாக உள்ளது. *திபிரிண்ட்* இன் கூற்றின்படி, யூடியூப்பை ஒரு அரசியல் தளமாகப் பயன்படுத்திய முதல் இந்திய பயனர்களில் இவர் ஒருவர். 2013 இல் பயண காணொளிகளை பதிவேற்றத் தொடங்கினார் ஆனால் 2013 ஆம் ஆண்டின் இறுதியில் இவர் அரசியல் மற்றும் சமூக தலைப்புகளில் கவனம் செலுத்தத் தொடங்கினார்.  
இவரது தீவிர உள்ளடக்கத்துடன், ராட்டி *பீ நியூஸ்* என்ற நையாண்டியான "போலி செய்தி" பிரிவைத் தொடங்கினார். கூடுதலாக, 2017 முதல் 2020 ஆம் ஆண்டின் முற்பகுதி வரை, ராட்டி *திபிரிண்ட்* இற்காக கருத்துப் பத்திகளை எழுதினார். 2018 பாஜக-ஆம் ஆத்மி மோதல் பற்றிய ராட்டியின் விவரிப்பு ஒருதலைப்பட்சமாகவும் பாதி கதையாகவும் கருதப்பட்டது.  
2020 சூலையில், ராட்டி *துருவ் ரதீ வ்லோக்ஸ்* என்ற மற்றொரு யூடியூப் வலையோடையைத் தொடங்கினார். அதில் இவர் தனது சர்வதேசப் பயணப் பதிவுகளைப் பகிர்ந்து கொண்டார். ராட்டி தனது பயண காணொளிகளுக்கு மேலதிகமாக, டிடபிள்யூ டிராவல் ஆஃப் டாய்ச் வெல்லே மற்றும் டிகேட் வித் துருவ் ஆப் நெட்ஃபிக்ஸ் இந்தியா உள்ளிட்ட பல்வேறு நிகழ்ச்சிகளைத் தொகுத்து வழங்குகிறார். இவர் *மகாபாரத் வித் துருவ் ராட்டி* எனப்படும் ஒரு நிகழ்ச்சியை சுபாட்டிபையில் தொகுத்து வழங்குகிறார்.  
2022 பெப்ரவரி நிலவரப்படி, ராட்டி 30-வினாடிகள் கால நீளம் கொண்ட உண்மை காணொளிகளைப் பகிர ஒரு ஷாட்ஸ் என்னும் குறும்பட ஓடையைத் தொடங்கினார். 2022 செப்டம்பரில், பாக்கித்தானின் அரசியல் நெருக்கடி குறித்து இவர் வெளியிட்ட காணொளியை இந்தியாவின் தகவல் மற்றும் ஒலிபரப்பு அமைச்சகம் தடுத்ததால் இவர் சர்ச்சையை எதிர்கொண்டார். அந்த காணொளியில் இந்தியாவின் சிதைந்த வரைபடம் இருப்பதாகவும், அதில் காசுமீரின் சில பகுதிகள் பாக்கித்தானின் பகுதியாக சித்தரிக்கப்பட்டுள்ளதாகவும் அல்லது சர்ச்சைக்குரியதாக இருப்பதாகவும் அமைச்சகம் கூறியது. 2023 மார்ச்சில், இவர் "குளிர் பானங்களின் இருண்ட பக்கம்" என்ற தலைப்பிலான காணொளிக்காக டாபரிடமிருந்து பதிப்புரிமை மீறல் குற்றச்சாட்டுகளை எதிர்கொண்டார். ஒரு உத்தரவில், கல்கத்தா உயர் நீதிமன்றம் காணொளியை நீக்க சமூக ஊடக தளங்களுக்கு உத்தரவிட்டது. இவர் இந்தியாவில் இருந்திருந்தால் பாஜக அரசால் கைது செய்யபட்டிருப்பார் என்று சில பார்வையாளர்கள் பின்னூட்டம் இடுகின்றனர்.  
2024, ஏப்ரல், 18 அன்று, தமிழ், தெலுங்கு, பெங்காலி, மராத்தி, கன்னடம் ஆகிய ஐந்து இந்திய மொழிகளில் ஒலிச்சேர்கை காணொளிகளை வெளியிடுவதில் கவனம் செலுத்தும் ஐந்து புதிய யூடியூப் வலையோடைகளை ராட்டி அறிவித்தார்.
# துருவ் ராட்டி

## தனிப்பட்ட வாழ்க்கை

ராட்டி ஜெர்மனியில் வசிப்பவர். 2024 நவம்பரில், ராட்டி ஆஸ்திரியாவின் வியன்னாவில் உள்ள பெல்வெடெரே அரண்மனையில் தன் நீண்டகால காதலியான ஜூலி எல். பி. ஆரை மணந்தார் .
# துருவ் ராட்டி

## ஊடகங்களில்

2023 இல், இவர் டைம் இதழின் அடுத்த தலைமுறை தலைவர்கள் பட்டியலில் சேர்க்கப்பட்டார்.
# யுன்னான் மூங்கில் குழிவிரியன்

**யுன்னான் மூங்கில் குழிவிரியன்** (*Yunnan bamboo pitviper*) என்று பொதுவாக அழைக்கப்படும் *திரிமெரெசுரசு யுன்னானென்சிசு* (*Trimeresurus yunnanensis*) சீனாவில் மட்டும் காணப்படும் நச்சுப் பாம்புச் சிற்றினமாகும்.
# யுன்னான் மூங்கில் குழிவிரியன்

## விளக்கம்

யுன்னான் மூங்கில் குழிவிரியன் முதுகுப்பகுதியின் நடுவில் 19 (அல்லது 21) வரிசை முதுகெலும்பு செதில்களைக் கொண்டுள்ளது. ஆண் பாம்புகளில் 154 முதல் 164 வரையிலும் பெண் பாம்புகளில் 150 முதல் 172 வயிற்றுப்புறச் செதில்கள் மற்றும் ஆண் பெண் பாம்புகளில் முறையே 61-71/52-65 பக்க-வால் செதில்கள் ஆகியவை காணப்படும்.
# யுன்னான் மூங்கில் குழிவிரியன்

## புவியியல் வரம்பு

யுன்னான் மூங்கில் குழ்விவிரியன் தெற்கு சீனாவில் (யுன்னான் மற்றும் தென்மேற்கு சிச்சுவான்) காணப்படுகிறது. கொடுக்கப்பட்ட வட்டார வகை "டெங்யுயே, யுன்னான் மாகாணம், சீனா" (நானூர் டெங்சோங் கவுண்டி).
# யுன்னான் மூங்கில் குழிவிரியன்

## வகைப்பாட்டியல்

சாகோ (1995) இந்த வகைப்பாட்டை ஒரு முழுச் சிற்றினத்தின் நிலைக்கு *தி. யுன்னானென்சிசு* என உயர்த்தினார்.
# கம்பிரிசாட் பச்சை குழிவிரியன்

**கம்பிரிசாட் பச்சை குழிவிரியன்** (*Gumprecht's green pit viper*) என்று பொதுவாக அழைக்கப்படும் *திரிமெரெசுரசு கம்பிரிக்ட்டி* (*Trimeresurus gumprechti*), வைபரிடே குடும்பத்தைச் சேர்ந்த நச்சுப் பாம்பு சிற்றினமாகும். இந்தச் சிற்றினம் ஆசியாவில் மட்டுமே காணப்படுகிறது.
# கம்பிரிசாட் பச்சை குழிவிரியன்

## புவியியல் வரம்பு

கம்பிரிசாட் பச்சை குழிவிரியன் தெற்கு சீனாவில் (யுன்னான் லாவோஸ், மியான்மர், தாய்லாந்து,வியட்நாம்) காணப்படுகிறது.
# கம்பிரிசாட் பச்சை குழிவிரியன்

## வாழிடம்

கம்பிரிசாட் பச்சை குழிவிரியன் பாம்பின் விருப்பமான இயற்கை வாழ்விடம் காடுகளாகும். இது 300-1,570 மீ (′ID2] ) உயரத்தில் உள்ளக் காடுகளில் வாழ்கின்றது.
# கம்பிரிசாட் பச்சை குழிவிரியன்

## வகைப்பாட்டியல்

கம்பிரிசாட் பச்சை குழிவிரியன் 2002ஆம் ஆண்டில் ஒரு புதிய சிற்றினமாக விவரிக்கப்பட்டது
# கம்பிரிசாட் பச்சை குழிவிரியன்

## விளக்கம்

கம்பிரிசாட் பச்சை குழிவிரியன் பிரகாசமான பச்சை நிறத்தில் காணப்படும். "பெரும் மெகாங்கில் முதல் தொடர்பு: புதிய சிற்றினங்கள் கண்டுபிடிப்புகள்" என்ற உலக வனவிலங்கு நிதியத்தால் வெளியிடப்பட்ட 2008 அறிக்கையின் அட்டைப் படமாக இந்தப் பாம்பின் புகைப்படம் வெளியானது. இப்பாம்பு 1.3 மீட்டர் நீளம் வரை வளரக்கூடியது.
# குர்கான் மக்களவைத் தொகுதி

**குர்கான் மக்களவைத் தொகுதி** (*Gurgaon Lok Sabha constituency*) என்பது வட இந்திய மாநிலமான அரியானாவில் உள்ள 10 மக்களவைத் தொகுதிகளில் ஒன்றாகும். இந்தத் தொகுதி 1952 முதல் 1977 வரை செயல்பாட்டில் இருந்தது. பின்னர் 2002ஆம் ஆண்டில் அமைக்கப்பட்ட இந்திய எல்லை நிர்ணய ஆணையத்தின் பரிந்துரைகளை அமல்படுத்துவதன் ஒரு பகுதியாக மீண்டும் 2008ஆம் ஆண்டில் நடைமுறைக்கு வந்தது. முந்தைய மகேந்திரகர் மக்களவைத் தொகுதியின் ஐந்து சட்டமன்றத் தொகுதிகளும் முந்தைய பரிதாபாத்து மக்களவையின் தொகுதியின் நான்கு சட்டமன்றத் தொகுதிகளுடன் இணைத்து குருகிராமம் மக்களவைத் தொகுதி உருவாக்கப்பட்டது.
# குர்கான் மக்களவைத் தொகுதி

## வாக்காளர் விகிதம்

**சாதி வாரியாக வாக்காளர் எண்ணிக்கையும் சதவிகிதமும்**  
| பட்டியல் இனத்தவர் | 386,000 | 13 |  |
| --- | --- | --- | --- |
| ஜாட் | 151,600 | 4.9 |  |
| பஞ்சாபி | 172,400 | 4.9 |  |
| பிராமணர் | 148,200 | 5.8 |  |
| ராஜ்புத் | 110,600 | 5.3 |  |
| பனியா | 102,900 | 4 |  |
| முஸ்லிம்கள் | 566,150 | 28.6 |  |
| யாதவர் | 440,000 | 17.1 |  |
| குஜ்ஜார் | 250,300 | 9.8 |  |
| சைனி | 66,900 | 2.6 |  |
| பிற பிவ | 249,600 | 5.7 | } |
# குர்கான் மக்களவைத் தொகுதி

## சட்டமன்றப் பிரிவுகள்

தற்போது குர்கான் மக்களவைத் தொகுதியில் ஒன்பது சட்டமன்றத் தொகுதிகள் உள்ளன.
| 72 | பாவல் (ப/இ) | ரேவதி | பன்வாரி லால் | பாஜக |
| --- | --- | --- | --- | --- |
| 74 | ரேவாரி | சிரஞ்சீவ் ராவ் | ஐஎன்சி |  |
| 75 | பட்டோடி (ப/இ) | குர்கான் | சத்ய பிரகாஷ் ஜரவட்டா | பாஜக |
| 76 | பாதுஷாபூர் | ராகேஷ் தௌலதாபாத் | இந்தியா |  |
| 77 | குர்காவுன் | சுதிர் சிங்லா | பாஜக |  |
| 78 | சோகனா | சஞ்சய் சிங் | பாஜக |  |
| 79 | நுஹ். | நூக். | அப்தாப் அகமது | ஐஎன்சி |
| 80 | பிரோசாபூர் ஜிர்கா | மம்மான் கான் | ஐஎன்சி |  |
| 81 | புனஹானா | முகமது இலியாஸ் | ஐஎன்சி | } |
# குர்கான் மக்களவைத் தொகுதி

## நாடாளுமன்ற உறுப்பினர்கள்

குர்கான் மக்களவைத் தொகுதி 1952இல் உருவாக்கப்பட்டது. நாடாளுமன்ற உறுப்பினர்களின் பட்டியல் பின்வருமாறு:
| 1952 | தாக்கூர் தாசு பார்கவா | இந்திய தேசிய காங்கிரசு |
| --- | --- | --- |
| 1957 | அபுல் கலாம் ஆசாத் |  |
| 1958^ | பிரகாஷ் வீர் சாஸ்திரி | சுயேச்சை |
| 1962 | கஜராஜ் சிங் யாதவ் | இந்திய தேசிய காங்கிரசு |
| 1967 | அப்துல் கனி தார் | சுயேச்சை |
| 1971 | தயாப் உசைன் | இந்திய தேசிய காங்கிரசு |
| 2009 | ராவ் இந்தர்ஜித் சிங் | இந்திய தேசிய காங்கிரசு |
| 2014 | பாரதிய ஜனதா கட்சி |  |
| 2019 |  |  |
| 2024 | } |  |
# ரோத்தக் மக்களவைத் தொகுதி

**ரோத்தக் மக்களவைத் தொகுதி** (*Rohtak Lok Sabha constituency*) என்பது இந்திய மாநிலமான அரியானாவில் உள்ள 10 மக்களவைத் தொகுதிகளில் ஒன்றாகும். இந்தத் தொகுதி ரோத்தக் மற்றும் ஜாஜ்ஜர் மாவட்டங்கள் மற்றும் ரேவாரி மாவட்டத்தின் ஒரு பகுதியை உள்ளடக்கியது.
# ரோத்தக் மக்களவைத் தொகுதி

## வாக்காளர் விகிதம்

**சாதி வாரியாக வாக்காளர் எண்ணிக்கை**  
| ஜாட் | 700,000 | 36.9 |  |
| --- | --- | --- | --- |
| பட்டியல் இனத்தவர் | 360,000 | 19 |  |
| யாதவ் | 190,000 | 10.1 |  |
| பிராமணர் | 150,000 | 8 |  |
| பஞ்சாபி | 122,000 | 6.5 |  |
| பனியா | 49,000 | 2.6 |  |
| சைனி | 41,500 | 2.2 |  |
| கும்கர் | 56,500 | 3 |  |
| காதி | 56,500 | 3 |  |
| ராஜ்புத் | 34,000 | 1.8 |  |
| முஸ்லிம்கள் | 37,700 | 2 |  |
| நயி. | 30,000 | 1.6 |  |
| மற்றவர்கள் | 62,000 | 3.3 | } |
# ரோத்தக் மக்களவைத் தொகுதி

## சட்டமன்றப் பிரிவுகள்

தற்போது, ரோத்தக் மக்களவைத் தொகுதியில் ஒன்பது சட்டமன்றத் தொகுதிகள் உள்ளன.
| 60 | மெகம். | ரோத்தக் | பல்ராஜ் குண்டு | சுயேச்சை |  |
| --- | --- | --- | --- | --- | --- |
| 61 | கர்கி சாம்ப்லா-கிலோய் | பூபிந்தர் சிங் ஹூடா | இதேகா |  |  |
| 62 | ரோத்தக் | பாரத் பூஷண் பத்ரா | இதேகா |  |  |
| 63 | கலனூர் (ப/இ) | சகுந்தலா கதக் | இதேகா |  |  |
| 64 | பகதூர்கர் | ஜாஜ்ஜர் | ராஜீந்தர் சிங் ஜூன் | இதேகா |  |
| 65 | பத்லி | குல்தீப் வாட்சு | இதேகா |  |  |
| 66 | ஜாஜ்ஜர் (ப/இ) | கீதா புக்கல் | இதேகா |  |  |
| 67 | பேரி. | இரகுவீர் சிங் காதியன் | இதேகா |  |  |
| 73 | கோசுலி | ரேவாரி | இலட்சுமன் சிங் யாதவ் | பாஜக | } |
# ரோத்தக் மக்களவைத் தொகுதி

## நாடாளுமன்ற உறுப்பினர்கள்

| 1952 | ரன்பீர் சிங் ஹூடா | இந்திய தேசிய காங்கிரசு |  |
| --- | --- | --- | --- |
| 1957 |  |  |  |
| 1962 | லெஹ்ரி சிங் | பாரதிய ஜனசங்கம் |  |
| 1967 | சவுத்ரி ரந்தீர் சிங் | இந்திய தேசிய காங்கிரசு |  |
| 1971 | முக்தியார் சிங் மாலிக் | பாரதிய ஜனசங்கம் |  |
| 1977 | ஷெர் சிங் | ஜனதா கட்சி |  |
| 1980 | இந்திரேவேஷ் சுவாமி | மதச்சார்பற்ற ஜனதா கட்சி |  |
| 1984 | ஹர்த்வாரி லால் | இந்திய தேசிய காங்கிரசு |  |
| 1987^ | லோக்தளம் |  |  |
| 1989 | சவுத்ரி தேவி லால் | ஜனதா தளம் |  |
| 1991 | பூபேந்தர் சிங் ஹூடா | இந்திய தேசிய காங்கிரசு |  |
| 1996 |  |  |  |
| 1998 |  |  |  |
| 1999 | இந்தர் சிங் | இந்திய தேசிய லோக் தளம் |  |
| 2004 | பூபேந்தர் சிங் ஹூடா | இந்திய தேசிய காங்கிரஸ் |  |
| 2005^ | தீபேந்தர் சிங் ஹூடா |  |  |
| 2009 |  |  |  |
| 2014 |  |  |  |
| 2019 | அரவிந்த் குமார் சர்மா | பாரதிய ஜனதா கட்சி |  |
| 2024 | தீபேந்தர் சிங் ஹூடா | இந்திய தேசிய காங்கிரசு | } |
^ இடைத் தேர்தல்
# 1,2-பியூட்டேன்டையால்

**1,2-பியூட்டேன்டையால்** (*1,2-Butanediol*) என்பது C<sub>4</sub>H<sub>10</sub>O<sub>2</sub> என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். HOCH<sub>2</sub>(HO)CHCH<sub>2</sub>CH<sub>3</sub> என்ற அமைப்பில் வேதி வாய்ப்பாட்டாலும் இதை அடையாளப்படுத்தலாம். விசினல் டையால் வகை வேதிச் சேர்மமாக இது வகைப்படுத்தப்படுகிறது. சுழிமாய்க் கலவையான இச்சேர்மத்தில் நாற்தொகுதி மையம் உள்ளது. 1,2-பியூட்டேன்டையால் ஒரு நிறமற்ற நீர்மமாகும்.
# 1,2-பியூட்டேன்டையால்

## தயாரிப்பு

இந்த டையாலை முதன்முதலில் 1859 ஆம் ஆண்டில் சார்லசு-அடோல்ஃப் வூர்ட்சு கண்டுபிடித்து விவரித்தார்.  
1,2-எப்பாக்சிபியூட்டேனை ஐதரசனேற்றம் செய்து 1,2-பியூட்டேன்டையால் தயாரிக்கப்படுகிறது.  
:  
இந்த செயல்முறையில் பல்யீத்தர்களின் உருவாக்கத்தை அடக்குவதற்கு பத்து முதல் இருபது மடங்கு தண்ணீர் தேவைப்படுகிறது. பயன்படுத்தப்படும் அதிகப்படியான நீரின் அளவைப் பொறுத்து, தேர்ந்தெடுக்கும் திறன் 70 முதல் 92% வரை மாறுபடும். கந்தக அமிலம் அல்லது வலுவான அமில அயனி பரிமாற்ற பிசின்கள் வினையூக்கிகளாகப் பயன்படுத்தப்படுகின்றன. இது 160 ° செல்சியசு வெப்பநிலைக்கு கீழும் வளிமண்டல அழுத்தத்திற்கு சற்று மேலான அழுத்தத்திலும் வினை ஏற்பட அனுமதிக்கிறது.  
பியூட்டாடையீனிலிருந்து 1,4-பியூட்டேன்டையாலை உற்பத்தி செய்யும்போது ஓர் உடன்விளைபொருளாக 1,2-பியூட்டேன்டையால் உருவாகிறது. சார்பிட்டாலிலிருந்து எத்திலீன் கிளைக்கால் மற்றும் புரோப்பைலீன் கிளைக்கால் போன்ற சர்க்கரைகளின் வினையூக்க ஐதரசன்பிளப்பு வினைகளிலும் இது ஒரு துணை தயாரிப்பு ஆகும்.  
OsO4 சேர்மத்தைப் பயன்படுத்தி பியூட்-1-ஈன் சேர்மத்தை ஈரைதலாக்சிசனேற்றம் செய்தும் 1,2-பியூட்டேன்டையாலை தயாரிக்கலாம்.
# 1,2-பியூட்டேன்டையால்

## பயன்பாடுகள்

பாலியெசுத்தர் பிசின்கள் மற்றும் நெகிழியாக்கிகள் உற்பத்திக்காக 1,2-பியூட்டேன்டையால் காப்புரிமை பெற்றுள்ளது.
# 1,2-பியூட்டேன்டையால்

## பாதுகாப்பு

எலிகளுகுக்கு வாய் வழியாக கொடுக்கப்படும்போது இதன் உயிர் கொல்லும் அளவு 16கி/கிலோகிராம் ஆகும்.
# த. விசுவநாதன்

**தஞ்சாவூர் விசுவநாதன்** (*Tanjore Viswanathan*) (13 ஆகஸ்ட் 1927- செப்டம்பர் 2002) ஓர் கருநாடக இசைக்கலைஞர் ஆவார். இவர் புல்லாங்குழல் மற்றும் பாடுவதில் நிபுணத்துவம் பெற்றவர்
# த. விசுவநாதன்

## ஆரம்ப காலம்

டி. விசுவா என்றும் அழைக்கப்படும் விசுவநாதன் தமிழ்நாட்டின் தலைநகரான சென்னையில் பிறந்தார். இவர் தென்னிந்திய வீணைக் கலைஞர்களில் ஒருவராகக் கருதப்படும் புகழ்பெற்ற வீணை தனம்மாளின் பேரனாவார். இவரது தாயார் ஜெயம்மாளும் ஒரு கருநாடக இசைப் பாடகர். குறிப்பிடத்தக்க பரதநாட்டியக் கலைஞரும் மற்றும் நாட்டிய ஆசிரியருமான தஞ்சாவூர் பாலசரஸ்வதி விசுவநாதனின் மூத்த சகோதரியவார். மிருதங்கக் கலைஞர் த. இரங்கநாதன் (1925-1987) இவரது மூத்த சகோதரராவார்.  
மதிப்புமிக்க இசைக் குடும்பத்தைச் சேர்ந்த விசுவநாதன் தனது எட்டாவது வயதில் திருப்பாம்புரம் சுவாமிநாதப் பிள்ளையிடம் புல்லாங்குழலில் பயிற்சிப் பெற்றார்.
# த. விசுவநாதன்

## தொழில் வாழ்க்கை

விசுவநாதன் தனது குடும்பத்தின் சிறந்த இசை மரபுகளையும் சுவாமிநாதப் பிள்ளையின் பாரம்பரியத்தையும் ஈணைத்து புல்லாங்குழலை வாசித்தார். உண்மையில் விசுவநாதன் ஒரு பயிற்சி பெற்ற குரல் கலைஞர் அல்ல என்றாலும், தனது கச்சேரிகளுக்கு நடுவில் பாஅடவும் தொடங்குவார். குறிப்பாக சுவாமிநாதன் பிள்ளை இசையமைத்த முத்துத் தாண்டவர் பாடல்கள் மற்றும் தனம்மாள் குடும்பத்தின் சொத்தாக இருந்த ஏராளமான பதங்கள், ஜாவளிகள் மற்றும் தில்லானாக்கள் போன்றவை. இந்தியாவிலும் வெளிநாட்டிலும் உள்ள பல மாணவர்களுக்கு பயிற்சி அளித்தார்.  
ஹிக்கின்ஸ் பாகவதர் என்று அழைக்கப்படும் தென்னிந்திய இசையின் ரசிகர்களில் ஒருவரான அமெரிக்க இசைக் கலைஞர் ஜான் பி. ஹிக்கின்ஸை தனது மேடையில் பாடவைத்தார். மேலும் வெளிநாட்டைச் சேர்ந்த மாணவர்களுக்கும் தென்னிந்திய இசையைக் கற்பித்தார்.
# த. விசுவநாதன்

## அமெரிக்க வருகை

விசுவநாதன் முதன்முதலில் 1958 ஆம் ஆண்டில் புல்பிரைட் உதவித் தொகை மூலம் அமெரிக்காவிற்கு வந்தார். 1958 முதல் 1960 வரை லாஸ் ஏஞ்சலஸிலுள்ள கலிபோர்னியா பல்கலைக்கழகத்தில் இன இசையியலை படித்தார். மேல்ய்ம் பல்கலைகழகத்தில் கற்பிக்கவும் செய்தார். பின்னர் இந்தியா திரும்பிய விசுவநாதன் சென்னைப் பல்கலைக்கழகத்தில் இசைத் துறையின் தலைவராகச் சேர்ந்தார். 1966 ஆம் ஆண்டில் அமெரிக்காவில் குடியேறிய விசுவநாதன், கலிபோர்னியா கலை நிறுவனத்தில் சேர்ந்து அங்கு மாணவர்களுக்கு கற்பித்தார். 1975 ஆம் ஆண்டில் வெஸ்லியன் பல்கலைக்கழகத்தில் முனைவர் பட்டம் பெற்றதைத் தொடர்ந்து, அந்த பல்கலைக்கழகத்திலும் பல ஆண்டுகள் கற்பித்தார். அனுராதா ஸ்ரீராம், டி. ஆர். மூர்த்தி, ஜான் பி. ஹிக்கின்ஸ், டக்ளஸ் நைட் மற்றும் டேவிட் நெல்சன் ஆகியோர் இவரது மாணவர்களில் அடங்குவர்.  
விசுவநாதன் தனது சகோதரர் இரங்கநாதனுடன் சேர்ந்து தங்கள் சகோதரி தஞ்சாவூர் பாலசரஸ்வதி பற்றிய சத்யஜித் ராயின் *பாலா* (1976) என்ற ஆவணப்படத்திற்கு இசையமைத்தனர்.
# த. விசுவநாதன்

## இறப்பு

விசுவநாதன் செப்டம்பர் 10,2002 அன்று கனெடிகட் மாநிலத்தில் மாரடைப்பால் இறந்தார். இவருக்கு ஜோசபா கார்மாக் என்ற மனைவியும் மற்றும் ஜெயசிறீ என்ற மகளும் குமார் மற்றும் கெரேய் என்ற இரண்டு மகன்களும் உள்ளனர்.  
1992 ஆம் ஆண்டில், அமெரிக்காவில் கலைகளுக்கான தேசிய அறக்கட்டளை மூலம் சிறந்த நாட்டுப்புற மற்றும் பாரம்பரிய கலைஞர்களுக்கு வழங்கப்படும் வாழ்நாள் கௌரவத்தை பெற்ற முதல் இந்திய இசைக்கலைஞரானார். 1992 ஆம் ஆண்டில், இந்திய படிப்புகளுக்கான அமெரிக்க நிறுவனத்தின் ஆராய்ச்சி உதவித்தொகையையும் பெற்றார்.
# உகாண்டாவில் இந்து சமயம்

, உகாண்டா]]
நாட்டின் அமைவிடம்]]  
__NOTOC__
**உகாண்டாவில் இந்து சமயம்** (Hinduism in Uganda), பிரித்தானியப் பேரரசின் ஆதிக்கத்தின் கீழ் உகாண்டா இருந்த போதே இந்து சமயம் உகாண்டாவில் 19 மற்றும் 20ஆம் நூற்றாண்டுகளில் அறிமுகமானது.இந்திய விடுதலைக்கு முன்னர் குஜராத்திகள், ஜெயினர் மற்றும் சீக்கியர்கள் உள்ளிட்ட 32,000 பணியாளர்களை கென்யாவின் மொம்பாசா துறைமுகத்தையும், உகாண்டாவுடன் இணைக்கும் இருப்புப் பாதைகள் அமைக்கவும்,மற்றும் கட்டுமாணப் பணிகளுக்காகவும், நிர்வாகப் பணிகளுக்காவும் பிரித்தானியர்களால் அழைத்துச் செல்லப்பட்டனர்.  
பிரித்தானியா காலனியாதிக்கத்திலிருது விடுதலை பெற்ற பின் ஆட்சிக்கு வந்த அதிபர் இடி அமீன் ஆட்சியில், புதிய சட்டத்தின் மூலம், 1972ல் இந்துக்களின் சொத்துக்களை பறிமுதல் செய்து, உகாண்டா நாட்டை விட்டு வெளியேற்றினார்.
# உகாண்டாவில் இந்து சமயம்

## மக்கள் தொகை பரம்பல்

2015ஆம் மதிப்பீட்டின்படி, உகாண்டா நாட்டில் ஏறத்தாழ் 3,55,497 (0.93%) இந்து சமயத்தவர்கள் உள்ளனர்  
| **ஆண்டு** | **%** | **உயர்வு** |  |
| --- | --- | --- | --- |
| **1970** | **0.69%** | **-** |  |
| **2015** | **0.93%** | **+0.24%** | } |
# உகாண்டாவில் இந்து சமயம்

## இடி அமீன் ஆட்சியில் வெளியேற்றப்பட்ட இந்துக்களும், மற்றவர்களும்

அதிபர் இடி அமீன்]]  
பிரித்தானிய காலனித்துவ ஆட்சிக்குப் பின்னர், உகாண்டாவை ஆட்சி செய்த இடி அமீன், 1972ல் இந்திய இந்துக்கள், ஜெயினர்கள், பஞ்சாபியர்கள் மற்றும் பிற ஆசிய நாட்டவர்களின் வேலை மற்றும் அனைத்து உடமைகளைப் பறித்துக் கொண்டு, உகாண்டா நாட்டை விட்டு வெளியேற்றினார்.
# உகாண்டாவில் இந்து சமயம்

## இடி அமீனுக்குப் பின்னர்

இடி அமீனால் இந்துக்கள் வெளியேற்றப்பட்ட 20 ஆண்டு காலத்திற்குப் பின்னர், உகாண்டா அரசு இந்திய சமூகத்தவர்களை நாட்டை விட்டு வெளியேற்றும் சட்டத்தைத் திரும்பப் பெற்றது. உகாண்டாவின் 27 மில்லியன் மக்கள் தொகையில், ஆசிய நாட்டவர்களில் 65% இந்துக்கள், சமணர்கள் மற்றும் சீக்கியர்கள் ஆவார். உகாண்டாவின் கம்பாலா நகரத்தில் சுவாமி நாராயண் கோயில் உள்ளது.
# உகாண்டாவில் இந்து சமயம்

## இதனையும் காண்க

- உலக நாடுகளில் இந்து சமயம்
# கானாவில் இந்து சமயம்

கொண்டாடும் கானா இந்து சமயத்தினர்]]
, அக்ரா, கானா]]
நிர்வகிக்கும் இராதா கிருஷ்ணன் கோயில், அக்ரா, கானா]]  
**கானாவில் இந்து சமயம்** (Hinduism in Ghanawas), 1947ல் இந்தியப் பிரிவினைக்குப் பின்னர் பாகிஸ்தான் நாட்டில் இந்து சமயத்தைப் பின்பற்றும் சிந்தி மக்களால் மேற்கு ஆப்பிரிக்காவில் உள்ள கானா நாட்டில் இந்து சமயம் அறிமுகமானது.கானாவின் தலைநகரான அக்ராவில் கருப்பினத்தவரான சுவாமி ஞானாநந்தா சரஸ்வதி நிறுவிய இந்து மடாலயத்தால் இந்து சமயம் பரவக் காரணமாயிற்று. இஸ்கான் நிறுவனம் கானாவின் அக்ரா நகரத்தில் இராதா கிருஷ்ணன் கோயில் நிறுவி, கானா மக்களில் பலரை கிருஷ்ண பக்தர்களாக மாற்றியுள்ளது. இந்து சமயம், கானாவில் வளர்ந்து வரும் சமயமாக உள்ளது.
# கானாவில் இந்து சமயம்

## மக்கள் தொகை பரம்பல்

2021ஆம் ஆண்டின் கானா மக்கள் தொகை கணக்கெடுப்பின்படி, இந்து சமயத்தைப் பின்பற்றும் சிந்தி மக்கள் உட்பட, 30,000 இந்து சமயத்தவர்கள் வாழ்கின்றனர். ஆப்பிரிக்க இந்து மடாலயத்தை பின்பற்றுபவர்கள் சைவர்களாகவும்; இஸ்கானை பின்பற்றுபவர்கள் வைணவர்களாகவும் உள்ளனர்.
# கானாவில் இந்து சமயம்

## சமயப் பண்டிகைகள்

- சிவராத்திரி
- தீபாவளி
- விநாயகர் சதுர்த்தி
- கிருஷ்ண ஜெயந்தி
# கானாவில் இந்து சமயம்

## இதனையும் காண்க

- சுவாமி ஞானாநந்தா சரஸ்வதி
- கானாவில் இந்து மடாலயம்
# முஹம்மது ஹம்துல்லா சயீத்

**முஹம்மது ஹம்துல்லா சயீத்** (*Muhammed Hamdulla Sayeed*; பிறப்பு - 11 ஏப்ரல் 1982) ஓர் இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் இந்திய தேசிய காங்கிரசு கட்சியின் தலைவர்களுள் ஒருவர். 2009 மற்றும் 2024 இந்தியப் பொதுத் தேர்தலில் லட்சத்தீவு மக்களவைத் தொகுதியிலிருந்து மக்களவை உறுப்பினராகத் தேர்ந்தெடுக்கப்பட்டார்..
# முஹம்மது ஹம்துல்லா சயீத்

## பிறப்பு

முஹம்மது ஹம்துல்லா சயீத் மைசூரில் முன்னாள் காங்கிரஸ் தலைவர் பி. எம். சையது மற்றும் ரஹ்மத் சயீத் ஆகியோருக்கு மகனாக 11 ஏப்ரல் 1982ல் மைசூரில் பிறந்தார்.
# முஹம்மது ஹம்துல்லா சயீத்

## அரசியல் வாழ்க்கை

முகமது ஹம்துல்லா சயீத், 2009ஆம் ஆண்டு நடைப்பெற்ற மக்களவை தேர்தலில், பதினைந்தாவது மக்களவைக்கு தனது 26 வயதில், மிகவும் இளவயது உறுப்பினராகத் தேர்ந்தெடுக்கப்பட்டார்.,  
2014 மற்றும் 2019ம் ஆண்டுகளில் நடைப்பெற்ற மக்களவை தேர்தல்களில் போட்டியிட்டு முகமது பைசலிடம் தோல்வியுற்றார்.  
2024ஆம் ஆண்டு நடைப்பெற்ற மக்களவை தேர்தலில், 2,647 வாக்குகள் வித்தியாசத்தில் 18 ஆவது மக்களவைக்கு இரண்டாம் முறையாக உறுப்பினராகத் தேர்ந்தெடுக்கப்பட்டார்.
# துளசி மனோகரன்

| office = புந்தோங் சட்டமன்ற உறுப்பினர்
| term_start = 3 டிசம்பர் 2022 முதல்
| monarch = நசுரின் சா
| blankname = பேராக் மந்திரி பெசார்
| namedata = சராணி முகமது
| term_end =
| deputy =
| majority = **19,155** (2022)
வாக்காளர்கள்: **25,761**
| predecessor =சிவசுப்ரமணியம் ஆதி நாராயணன்  
| successor =
| constituency = புந்தோங் சட்டமன்றத் தொகுதி  
| office1 = மலேசிய கல்வி அமைச்சு சிறப்பு அதிகாரி
| term_start1 = 2018
| term_end1 = 2022  
| birth_name =துளசி திவானி மனோகரன்
(Thulsi Thivani Manogaran)
| birth_date = 1988
| birth_place = தெலுக் இந்தான், பேராக், மலேசியா
| citizenship = மலேசியர்
| party =  
| spouse = திருமணம் ஆகவில்லை
| children =
| relations = மனோகரன் மாரிமுத்து (தந்தை)
| education =
| alma_mater =புக்கிட் நானாஸ் கான்வென்ட், கோலாலம்பூர்;
மலாயா பல்கலைக்கழகம்
இளங்கலை சட்டம்  
2022-ஆம் ஆண்டுப் பொதுத் தேர்தலில், 25,761 வாக்காளர்களைக் கொண்ட புந்தோங் சட்டமன்றத் தொகுதியில், 19,155 வாக்குகள் பெரும்பான்மையில் வெற்றி பெற்றார்.  
இவர் பாக்காத்தான் அரப்பான் (**PH**) கூட்டணியின் ஓர் உறுப்புக் கட்சியான ஜனநாயக செயல் கட்சியின் (*Democratic Action Party*) (**DAP**) உறுப்பினர்; மற்றும் தெலுக் இந்தான் மக்களவைத் தொகுதியின் முன்னாள் மக்களவை உறுப்பினர் மனோகரன் மாரிமுத்து என்பவரின் மூத்த புதல்வியும் ஆவார்.
# துளசி மனோகரன்

## பொது

கோலாலம்பூர் புக்கிட் நானாஸ் கான்வென்ட் இடைநிலைப் பள்ளியில் தன் இடைநிலைக் கல்வியை முடித்த இவர் மலாயா பல்கலைக்கழகத்தில் பட்டப்படிப்பை நிறைவு செய்து ஒரு வழக்கறிஞரானார்.  
நான்கு ஆண்டுகளுக்கும் மேல் வழக்கறிஞர் தொழில் புரிந்த துளசி, 2018-ஆம் ஆண்டில், பாக்காத்தான் அரப்பான் அரசாங்கத்தின் மலேசிய கல்வி அமைச்சில் துணையமைச்சராக இருந்த தியோ நீ சிங் என்பவருக்குச் சிறப்பு அதிகாரியாக நியமிக்கப்பட்டார். அந்தப் பதவியில் இவர் 2020-ஆம் ஆண்டு பிப்ரவரி மாதம் வரையில் ஏறக்குறைய 22 மாதங்கள் சேவை செய்துள்ளார்.
# துளசி மனோகரன்

## பொது

### புந்தோங் தொகுதி

அந்தக் காலக் கட்டத்தில் இவர் பல்வேறு மனித உரிமை அமைப்புகளுடன் மனித உரிமை செயற்பாட்டாளராகச் செயலாற்றி உள்ளார். கடந்த 10 ஆண்டுகளாக பகாங், சிலாங்கூர் மற்றும் பேராக் ஆகிய 3 மாநிலங்களிலும் ஜனநாயக செயல் கட்சியின் சார்பில் பல நிகழ்ச்சிகளில் தீவிரமாகப் பங்கேற்று சேவையாற்றினார். அத்துடன் கடந்த 2021-ஆம் ஆண்டு மெழுகுவர்த்தி ஏந்தி அமைதிப் போராட்டத்தில் பங்கேற்றதற்காக இவர் சிறையில் தள்ளப்பட்டார்.  
இவரின் ஆற்றலைக் கவனித்த ஜனநாயக செயல் கட்சியின் தலைமைத்துவம், 2022 பொதுத் தேர்தலில் புந்தோங் தொகுதியில் போட்டியிட இவருக்கு வாய்ப்பளித்தது.
# துளசி மனோகரன்

## புந்தோங் சட்டமன்றத் தேர்தல் முடிவுகள்

**மலேசியப் பொதுத் தேர்தல் 2022**  
| கட்சி | வேட்பாளர் | வாக்குகள் | % | ∆% |  |
| --- | --- | --- | --- | --- | --- |
| rowspan=1 | பாக்காத்தான் அரப்பான் | **துளசி திவானி மனோகரன்**
*(Thulsi Thivani Manogaran)* | 21,412 | 84.02% | + 0.28% |
| rowspan=1 | பாரிசான் நேசனல் | ஜெயகோபி சுப்ரமணியம்
*(Jayagopi Subramaniam)* | 2,257 | 8.86% | + 3.61% |
| rowspan=1 | பெரிக்காத்தான் நேசனல் | சிவசுப்ரமணியம் ஆதி நாராயணன்
*(Sivasubramaniam Athinarayanan)* | 1,437 | 5.64% | + 5.64% |
| rowspan=1 | சுயேச்சை | இருதயம் செபஸ்தியர் அந்தோனிசாமி
*(Iruthiyam Sebastiar Anthonisamy)* | 237 | 0.93% | + 0.93% |
| rowspan=1 | சுயேச்சை | முகமது பைஸ் அப்துல்லா
*(Muhammad Faiz Abdullah)* | 140 | 0.55% | + 0.55% |
| rowspan=1 | '' |  |  |  |  |
# பர்புபாய் வசவா

**பர்புபாய் நாகர்பாய் வசவா** (*Parbhubhai Vasava*; பிறப்பு மார்ச் 1,1970) ஓர் இந்திய அரசியல்வாதியும் குசராத்து பர்தோலி மக்களவைத் தொகுதி மக்களவை உறுப்பினரும் ஆவார். இவர் 2012இல் மாண்ட்வி சட்டமன்றத் தொகுதியின் சட்டமன்ற உறுப்பினராகப் பணியாற்றியுள்ளார். இந்திய தேசிய காங்கிரசு கட்சியினைச் சார்ந்த வசவா 2014-இல் பாரதிய ஜனதா கட்சியில் சேர்ந்தார். இவர் 2014 மற்றும் 2019ஆம் ஆண்டுகளில் பர்தோலி மக்களவைத் தொகுதியில் பாஜக வேட்பாளராகப் போட்டியிட்டு வெற்றி பெற்று இந்திய நாடாளுமன்ற மக்களவை உறுப்பினராகப் பணியாற்றினார்.  
வசவா மீண்டும் மூன்றாம் முறையாக 2024 இந்தியப் பொதுத் தேர்தலில் போட்டியிட்டு 763950 வாக்குகளைப் பெற்று வெற்றி பெற்றார். இவர் இந்தியத் தேசியக் காங்கிரசு வேட்பாளர் சவுத்ரி சித்தார்த் அமர்சிங்கை தோற்கடித்தார்.
# கேமாங் ஜோசி

**கேமாங் ஜோசி** (*Hemang Joshi*) ஓர் இந்திய அரசியல்வாதியும் வதோதரா மக்களவைத் தொகுதியின் உறுப்பினரும் ஆவார். இவர் பாரதிய ஜனதா கட்சி உறுப்பினர் ஆவார். 2024 இந்தியப் பொதுத் தேர்தலில், இந்திய தேசிய காங்கிரசின் ஜஷ்பால் சிங் மகேந்திரசின் பாதியாரை 582126 வாக்குகள் வித்தியாசத்தில் தோற்கடித்தார்.
# சுவாமி ஞானாநந்தா சரஸ்வதி

நாடான கானாவின் தலைநகரான அக்ராவில் சுவாமி ஞானாநந்தா சரஸ்வதி 1975ல் நிறுவிய ஆப்பிரிக்க இந்து மடாலயம்]]  
**சுவாமி ஞானாநந்தா சரஸ்வ்வதி** (Ghanananda Saraswati) (இயற்பெயர்:Kewsi Essel); (பிறப்பு:12 செப்டம்பர் 1937 – மறைவு:18 சனவரி 2016), மேற்கு ஆப்பிரிக்காவில் உள்ள கானா நாட்டைச் சேர்ந்த கருப்பினத்தவர் ஆவார். இவர் கானாவில் இந்து சமயத்தை நிறுவிய வேதாந்தி ஆவார்.1962ல் இந்தியாவிற்கு வந்த இவர் சுவாமி கிருஷ்ணானந்தா சரஸ்வதியின் சீடராக வேதாந்தக் கல்வி பயின்றார். இவர் 1975ல் கானா நாட்டின் தலைநகரான அக்ராவில் இந்து மடாலயத்தை நிறுவினார்.இம்மடாலயம் மூலம் ஆப்பிரிக்க பழங்குடி மக்களை சைவ சமயத்தை தழுவச் செய்தார்.
# சுவாமி ஞானாநந்தா சரஸ்வதி

## ஆரம்ப கால வாழ்க்கை

சுவாமி ஞானானந்தா செப்டம்பர் 12, 1937 அன்று கானாவின் மத்திய பிராந்தியத்தில் உள்ள சென்யா பெராகு என்ற கிராமத்தில் குவேசி எஸ்ஸலாகப் பிறந்தார். அவரது குடும்பம் பூர்வீக கானா நம்பிக்கையை கடைப்பிடித்தது. ஆனால் அவரது பெற்றோர் பின்னர் கிறிஸ்தவ சமயத்திற்கு மாறினர். சிறுவயதிலிருந்தே சுவாமி ஞானானந்தா பிரபஞ்சத்தின் மர்மங்களில் ஆர்வமாக இருந்தார் மற்றும் பல்வேறு சமய நூல்களைப் படித்தார்.
# சுவாமி ஞானாநந்தா சரஸ்வதி

## ஆரம்ப கால வாழ்க்கை

### இந்தியாவிற்கு பயணம்

இந்து சமயம் பற்றிய சில நூல்களைப் படித்த பிறகு, ஞானானந்தா வட இந்தியாவில் உள்ள உத்தரகண்ட் மாநிலத்தில் உள்ள ரிஷிகேசுக்குச் சென்றார். ரிஷிகேசில் சுவாமி கிருஷ்ணாநந்தாவிடம் துறவறம் மேற்கொள்வதற்கான தீட்சை பெற்று இந்து துறவி ஆனார். ரிஷிகேசில் உள்ள தெய்வ நெறிக் கழகத்தில் சேர்ந்து இந்து சமய வேதாந்தக் கல்வியைப் பயின்றார்.
# சுவாமி ஞானாநந்தா சரஸ்வதி

## கானாவில் இந்து சமயப் பணி

அக்ராவிற்கு திரும்பிச் சென்ற சுவாமி ஞானானந்தா, தெய்வீக நெறிக் கழகத்தை நிறுவினார்.பின் அக்ரா நகரத்தில் 1975ல் இந்து மடாலயத்தை நிறுவி, கானாவில் சைவ சமயத்தைப் பரப்பினார்.
# சுவாமி ஞானாநந்தா சரஸ்வதி

## இதனையும் காண்க

- கானாவில் இந்து சமயம்
- ஆப்பிரிக்க இந்து மடாலயம்
# சுதிர் குப்தா

**சுதிர் குப்தா** (*Sudhir Gupta*; பிறப்பு 19 மே 1959) ஓர் இந்திய அரசியல்வாதியும் பாரதிய ஜனதா கட்சி உறுப்பினரும் ஆவார். இவர் தற்போது நாடாளுமன்ற உறுப்பினராக உள்ளார். 2014 மற்றும் 2019ஆம் ஆண்டுகளில் மத்தியப் பிரதேசத்தில் உள்ள மண்ட்சோர் மக்களவைத் தொகுதியிலிருந்து மக்களவைக்குத் தேர்ந்தெடுக்கப்பட்டார்.
# சுதிர் குப்தா

## இளமை

குப்தா மண்ட்சௌரில் பிறந்து வளர்ந்தார். இவரது தந்தை இராமச்சந்திர குப்தா ஓர் எண்ணெய் வியாபாரி ஆவார். இவர் இராச்டிரிய சுயம்சேவக் சங்க அமைப்பில் சேர்ந்தார். பாரதிய ஜனதா யுவ மோர்ச்சா தீவிர உறுப்பினராக இருந்தார்.
# சுதிர் குப்தா

## தொழில்

தனது கல்வியை முடித்த பிறகு, குப்தா மண்ட்சௌரில் உள்ள கூட்டுறவு வங்கியில் பணியாற்றினார். இந்திய ஆயுள் காப்பீட்டுக் கழகத்தின் பிரதிநிதியாகவும் பணியாற்றினார். விசுவ இந்து பரிசத் அலுவலக ஊழியராக, இவர் ராம ஜென்ம பூமி இயக்கத்தில் பங்கேற்றார். உத்தரப்பிரதேசத்தின் எட்டாவா மாவட்டத்தில் கைது செய்யப்பட்டார்.  
இவர் அகிலப் பாரதிய வைஷி மகா சம்மேளனம், வர்த்தக சபை, மண்ட்சௌர் ஜூடோ பரிசத் மற்றும் பாரத விகாசு பரிசத் ஆகியவற்றுடன் தொடர்புடையவர். சரசுவதி சிசு மந்திர் நிர்வாகியாகவும் பணியாற்றியுள்ளார்.  
இந்திய அரசின் மதிப்பீட்டுக் குழு, வர்த்தக அமைச்சகத்தின் நிலைக்குழுக்கள் மற்றும் ரசாயனங்கள் மற்றும் உரங்கள் அமைச்சகத்தின் உறுப்பினராகவும் இவர் நியமிக்கப்பட்டார்.
# நுண்ணுயிரியலுக்கான கார்லோசு ஜு. பின்லே பரிசு

**நுண்ணுயிரியலுக்கான கார்லோசு ஜு. பின்லே பரிசு** (*Carlos J. Finlay Prize for Microbiology*) என்பது கியூபா அரசாங்கத்தால் நிதியளிக்கப்பட்ட ஈராண்டுக்கு ஒருமுறை அறிவியல் துறையில் சாதனை புரிந்தவர்களுக்கு வழங்கப்படும் பரிசாகும், இது 1980 முதல் ஐக்கிய நாடுகளின் கல்வி, அறிவியல் மற்றும் கலாச்சார அமைப்பால் (யுனெஸ்கோ) நுண்ணுயிரியலில் (நோயெதிர்ப்பு, மூலக்கூறு உயிரியல், மரபியல் உள்ளிட்ட) சிறந்த பங்களிப்புகளுக்காக அறிவியலாளர் அல்லது அமைப்புகளுக்கு வழங்கப்படுகிறது. வெற்றியாளர்கள் கியூபா அரசாங்கத்தால் வழங்கப்படும் நன்கொடையாக 5,000 அமெரிக்க டாலருடன் யுனெசுகோவின் ஆல்பர்ட் ஐன்ஸ்டீன் வெள்ளிப் பதக்கத்தினைப் பெறுகிறார்கள்.  
இந்தப் பரிசு ஒற்றைப்படை ஆண்டுகளில் வழங்கப்படுகிறது (யுனெஸ்கோவின் பொது மாநாடு நிகழ்வுடன் ஒத்துப்போகிறது). மஞ்சள் காய்ச்சல் துறையில் தனது முன்னோடி கண்டுபிடிப்புகளுக்காகப் பரவலாக அறியப்பட்ட கியூபா மருத்துவரும் நுண்ணுயிரியலாளருமான கார்லோஸ் ஜுவான் பின்லே (1833-1915) நினைவாக இப்பரிசிற்குப் பெயரிடப்பட்டது.
# நுண்ணுயிரியலுக்கான கார்லோசு ஜு. பின்லே பரிசு

## வெற்றியாளர்கள்

ஆதாரம் யுனெஸ்கோ  
- 1980-ரோஜர் ஒய். இசுடானியர் (கனடா)
- 1991-மார்கரிட்டா சாலாசு மற்றும் எலாடியோ வினுயேலா (இசுபெயின்) மற்றும் ஜீன்-மேரி குய்சென் (பெல்ஜியம்)
- 1993-ஜேம்சு மைக்கேல் லிஞ்ச் (இங்கிலாந்து) -ஜேம்சு டைட்ஜே (அமெரிக்கா) -ஜோஹன்னஸ் அன்டோனி வான் வீன் (நெதர்லாந்து)
- 1995-ஜான் பால்சாரினி (பெல்ஜியம்) மற்றும் பாஸ்கேல் கோசார்ட் (பிரான்சு)
- 1996-எட்டியென் பேஸ் (பெல்ஜியம்) மற்றும் சேக் ரியாசுதீன் (பாக்கித்தான்)
- 1999-ஆடம் கொண்டோரோசி அங்கேரி
- 2001-சுசானா லோபசு சார்ரேட்டன் மற்றும் கார்லோசு ஆரியாசு ஆர்டிசு (மெக்சிகோ)
- 2003-அன்டோனியோ பெனா தியாஸ் (மெக்சிகோ)
- 2005-காதிஜா யூசோப் (மலேசியா)
- 2015-யோசிகிரோ கவோகா (சப்பான்)
- 2017-சமீர் குமார் சகா (வங்காளதேசம் மற்றும் சாகிதா கசுனைன் (பாக்கித்தான்)
- 2020-கென்யா கோண்டா (சப்பான்)
- 2023-தில்புசா எகாம்பெர்டியேவா (உசுபெகிசுதான்)  
-
# பவானி வீரையா

**பவானி வீரையா** எனும் **பவானி வீரையா சாசா** (ஆங்கிலம்: *Bavani Veraiah (Shasha)*; சீனம்: 布瓦尼·维拉·莎莎) என்பவர் மலேசிய இந்திய வம்சாவளியைச் சேர்ந்த அரசியல்வாதி; மனித உரிமை செயற்பாட்டாளர்; மற்றும் பேராக் மாநில சட்டமன்றத்தின் மாலிம் நாவார் தொகுதி உறுப்பினரும் ஆவார்.  
சீனர்கள் அதிகமாக வசிக்கும் மாலிம் நாவார் தொகுதி ஜனநாயக செயல் கட்சியின் பாரம்பரியக் கோட்டை என்பது குறிப்பிடத்தக்கது. மாலிம் நாவார் தொகுதியின் வாக்காளர்களில் 66 விழுக்காட்டுக்கும் மேற்பட்டோர் சீனச் சமூகத்தினர் ஆவர். அத்துடன் 90 விழுக்காட்டு சீனர், மலாய் இனத்தவர்களைக் கொண்ட இந்தத் தொகுதியில் ஒரு தமிழ்ப்பெண் தேர்ந்தெடுக்கப்பட்டது ஒரு வரலாற்றுச் சாதனையாக அறியப்படுகிறது.  
2022-ஆம் ஆண்டுப் பொதுத் தேர்தலில், 18,618 வாக்காளர்களைக் கொண்ட மாலிம் நாவார் சட்டமன்றத் தொகுதியில், 10,905 வாக்குகள் பெரும்பான்மையில் பவானி வீரையா வெற்றி பெற்றார். இவர் பாக்காத்தான் அரப்பான் (**PH**) கூட்டணியின் ஓர் உறுப்புக் கட்சியான ஜனநாயக செயல் கட்சியின் (*Democratic Action Party*) (**DAP**) உறுப்பினர் ஆவார்.
# பவானி வீரையா

## பொது

தற்போது ஜனநாயக செயல் கட்சியின் உயர்மட்ட இந்தியப் பெண்களில் நிறைவான அரசியல் அனுபவம் கொண்டவர்களில் சாசா எனப்படும் பவானி வீரையாவும் ஒருவர் ஆவார். இவரை ஜனநாயக செயல் கட்சியின் எல்லா நிலைகளிலும் உள்ள தலைவர்களும் உறுப்பினர்களும் நன்கு அறிவார்கள்.  
ஏறக்குறைய 20 ஆண்டுகளுக்கும் மேல் ஜனநாயக செயல் கட்சிப் பணிகளில் தீவிரமாக ஈடுபட்டு வந்துள்ள பவானி, மனிதவள நிர்வாகத் துறையில் இளங்கலை பட்டம் பெற்றுள்ளார்.  
2008-ஆம் ஆண்டில் இருந்து 2013-ஆம் ஆண்டு வரையில் பேராக், துரோனோ சட்டமன்றத் தொகுதியின் சட்டமன்ற உறுப்பினராக இருந்த வி. சிவகுமார் அவர்களின் அரசியல் உதவியாளராகப் பவானி வீரையா பணியாற்றி உள்ளார். அதே காலக் கட்டத்தில் பேராக் மாநில ஜனநாயக செயல் கட்சியின் மகளிர் பிரிவுத் துணைத் தலைவியாகவும் பொறுப்பு வகித்துள்ளார்.
# பவானி வீரையா

## மாலிம் நாவார் சட்டமன்றத் தேர்தல் முடிவுகள்

**மலேசியப் பொதுத் தேர்தல் 2022**  
| கட்சி | வேட்பாளர் | வாக்குகள் | % | ∆% |  |
| --- | --- | --- | --- | --- | --- |
| rowspan=1 | பாக்காத்தான் அரப்பான் | **பவானி வீரையா**
*(V Bavani @ Shasha)* | 10,905 | 58.57% | - 9.03 % |
| rowspan=1 | பாரிசான் நேசனல் | சின் ஊன் கியோங்
*(Chin Woon Kheong)* | 3,646 | 19.58% | - 11.54% |
| rowspan=1 | பெரிக்காத்தான் நேசனல் | செரி சையத்
*(Sherry Syed)* | 3,383 | 18.17% | + 18.17% |
| rowspan=1 | சபா பாரம்பரிய கட்சி | லியோங் சியோக் கெங்
*(Leong Cheok Keng)* | 684 | 3.67% | + 3.67% |
| rowspan=1 | '' |  |  |  |  |
# அவதேஷ் பிரசாத்

**அவதேஷ் பிரசாத்** (*Awadhesh Prasad* - பிறப்பு: 31 சூலை 1945) ஓர் இந்திய அரசியல்வாதியும், உத்தரப் பிரதேசத்தின் பைசாபாத் மக்களவை நாடாளுமன்ற உறுப்பினராகவும், சமாஜ்வாதி கட்சியின் நிறுவன உறுப்பினராகவும், தேசிய செயற்குழுவின் பொதுச் செயலாளராகவும் உள்ளார். பிரசாத் 2024ல் மக்களவை உறுப்பினராக தேர்ந்தெடுக்கப்படும் வரை உத்தரப் பிரதேச சட்டமன்ற உறுப்பினராக இருந்தார்.
# அவதேஷ் பிரசாத்

## பிறப்பு

அவதேஷ் 31 சூலை 1945ஆம் ஆண்டு உத்தரப் பிரதேசத்தின், அயோத்தி மாவட்டத்தின் சுர்வாரில் துக்கி ராம், மைனா தேவி தம்பதியருக்கு மகனாகப் பிறந்தார்.
# அவதேஷ் பிரசாத்

## குடும்பம்

அவதேஷிற்க்கு சோனாதேவி என்ற மனைவியும், இரண்டு மகன்களும் உள்ளனர்.
# அவதேஷ் பிரசாத்

## சட்டமன்றத்தில்

பிரசாத் உத்தரப் பிரதேச சட்டமன்றத்திற்கு 1977, 1985, 1989, 1993, 1996, 2002, 2007ஆம் ஆண்டுகளில் நடைபெற்ற தேர்தல்கலில் சோஹாவால் (தனி) தொகுதியிலிருந்து ஏழு முறையும், 2012 மற்றும் 2022ஆம் ஆண்டுகளில் மில்கிபூர் (தனி) சட்டமன்றத் தொகுதியிலிருந்து இரண்டு முறை என ஒன்பது முறை சட்டமன்ற உறுப்பினராக தேர்ந்தெடுக்கப்பட்டு பணிசெய்துள்ளார்.  
இவர் உத்தரபிரதேச அரசில் ஆறு முறை அமைச்சராகவும், நான்கு முறை கேபினட் அமைச்சராகவும் இருந்துள்ளார்.
# அவதேஷ் பிரசாத்

## சட்டமன்றத்தில்

### சட்டமன்றத் தொகுதி

| 1974 | பாரதிய கிரந்தி தளம் | சோகாவால் | 18,879 | 34.70 | 689 |
| --- | --- | --- | --- | --- | --- |
| 1977 | ஜனதா கட்சி | 28,090 | 58.42 | 10,578 |  |
| 1980 | மதச்சார்பற்ற ஜனதா கட்சி | 21,932 | 40.72 | 4,071 |  |
| 1985 | லோக்தளம் | 27,373 | 46.29 | 9,147 |  |
| 1989 | ஜனதா தளம் | 29,413 | 33.91 | 10,032 |  |
| 1991 | ஜனதா கட்சி | 22,047 | 24.90 | 9,643 |  |
| 1993 | சமாஜ்வாதி கட்சி | 59,115 | 51.77 | 16,496 |  |
| 1996 | 44,399 | 35.17 | 3,407 |  |  |
| 2002 | 43,398 | 35.36 | 8,156 |  |  |
| 2007 | 48,624 | 33.08 | 9,871 |  |  |
| 2012 | மில்கிபூர் | 73,804 | 42.24 | 34,237 |  |
| 2017 | 58,684 | 29.77 | 28,276 |  |  |
| 2022 | 103,905 | 47.99 | 13,338 |  |  |
# அவதேஷ் பிரசாத்

## சட்டமன்றத்தில்

### மக்களவை

| 1996 | சமாஜ்வாதி கட்சி | அக்பர்பூர் | 169,046 | 27.12 | 30,749 |
| --- | --- | --- | --- | --- | --- |
| 2024 | பைசாபாத்து | 554,289 | 48.59 | 47,935 | } |
# வசந்தி சின்னசாமி

**வசந்தி சின்னசாமி** (ஆங்கிலம்: *Wasanthee Sinnasamy*; சீனம்: 瓦桑蒂·辛纳萨米) என்பவர் மலேசிய இந்திய வம்சாவளியைச் சேர்ந்த அரசியல்வாதி; மனித உரிமை செயற்பாட்டாளர்; மற்றும் பேராக் மாநில சட்டமன்றத்தின் ஊத்தான் மெலிந்தாங் தொகுதி உறுப்பினரும் ஆவார்.  
2022-ஆம் ஆண்டுப் பொதுத் தேர்தலில், 27,694 வாக்காளர்களைக் கொண்ட ஊத்தான் மெலிந்தாங் சட்டமன்றத் தொகுதியில், 11,924 வாக்குகள் பெற்று, 1,130 வாக்குகள் பெரும்பான்மையில் வசந்தி சின்னசாமி வெற்றி பெற்றார். 70 விழுக்காட்டு சீனர், மலாய் இனத்தவர்களைக் கொண்ட இந்தத் தொகுதியில் ஒரு தமிழ்ப்பெண் தேர்ந்தெடுக்கப்பட்டது ஒரு சாதனையாக அறியப்படுகிறது.  
இவர் பாக்காத்தான் அரப்பான் (**PH**) கூட்டணியின் ஓர் உறுப்புக் கட்சியான மக்கள் நீதிக் கட்சியின் (*People's Justice Party*) (**PKR**) மகளிர் பிரிவின் தேசியத் துணைத் தலைவர் ஆவார்.
# வசந்தி சின்னசாமி

## பொது

2022-ஆம் ஆண்டு மலேசியப் பொதுத் தேர்தலில் பேராக் மாநிலத்தில் பாக்காத்தான் அரப்பான் கூட்டணியின் சார்பில் போட்டியிட்ட மூன்று இந்தியப் பெண்கள் மிகச் சிறப்பாக வெற்றி பெற்று சாதனைகளைப் படைத்துள்ளனர். அவர்களில் வசந்தி சின்னசாமியும் ஒருவராவார்.  
மற்ற இருவர்: புந்தோங் சட்டமன்றத் தொகுதியில் ஜனநாயக செயல் கட்சியின் சார்பில் போட்டியிட்ட துளசி மனோகரன்; மாலிம் நாவார் சட்டமன்றத் தொகுதியில் போட்டியிட்ட பவானி வீரையா  
ஜொகூர் கூலாய் தமிழ்ப்பள்ளியில் தொடக்கக் கல்வியைப் பெற்ற இவர், ஆங்கிலியா ரஸ்கின் பல்கலைக்கழகம், சைபர்ஜெயா; அண்ணாமலைப் பல்கலைக்கழகம் சென்னை; மலாயா பல்கலைக்கழகம், கோலாலம்பூர் ஆகிய மூன்று பல்கலைக்கழகங்களில் பட்டம் பெற்றுள்ளார்.
# வசந்தி சின்னசாமி

## பொறுப்புகள்

- நிர்வாகி, சிலாங்கூர் இஜ்ரா அறக்கட்டளை, சா ஆலாம் (2019 - தற்போது வரையில்)
- இயக்குநர்கள் குழு உறுப்பினர், சிலாங்கூர் பெண்கள் அறவாரியம் (2021- தற்போது வரையில்)
|label1=மலாயர் |value1= 50.77|color1=green
|label2=சீனர்|value2= 18.77|color2=red
|label3=இந்தியர்|value3= 28.79|color3=orange
|label4=இதர இனத்தவர்|value4= 1.67|color4=yellow}}
**மலேசியப் பொதுத் தேர்தல் 2022**  
| கட்சி | வேட்பாளர் | வாக்குகள் | % | ∆% |  |
| --- | --- | --- | --- | --- | --- |
| rowspan=1 | பாக்காத்தான் அரப்பான் | **வசந்தி சின்னசாமி**
*(Wasanthee Sinnasamy)* | 11,924 | 43.06% | + 1.06 % |
| rowspan=1 | பாரிசான் நேசனல் | கைருதீன் தர்மிசி
*(Khairuddin Tarmizi)* | 10,794 | 38.98% | - 6.07% |
| rowspan=1 | பெரிக்காத்தான் நேசனல் | கைருன் நிசாம் மரோசம்
*(Khairun Nizam Marosm)* | 4,976 | 17.97% | + 17.97% |
| rowspan=1 | '' |  |  |  |  |
# தியாகவல்லி

**தியாகவல்லி** (*Thiyagavalli*) என்பது கடலூர் மாவட்டத்திலுள்ள ஒரு வருவாய் கிராமமாகும். இங்குள்ள மக்களின் முதன்மைத் தொழிலாக வேளாண்மையும் மீன்பிடித்தலும் உள்ளது.
# தியாகவல்லி

## அமைவிடம்

இந்த ஊரானது மாவட்ட தலைநகரான கடலூருக்கு தெற்கே 17 கிலோமீட்டர் தொலைவிலும், குறிஞ்சிப்பாடியிலிருந்து 13 கிலோமீட்டர் தொலைவிலும், மாநிலத் தலைநகரான சென்னையில் இருந்து 198 கிலோமீட்டர் தொலைவிலும் உள்ளது.
# தியாகவல்லி

## சுற்றுலா ஈர்ப்புகள்

இந்த ஊரில் பாடல் பெற்ற தலமான திருச்சோபுரம் மங்களபுரீசுவரர் கோயில் அமைந்துள்ளது. ஊரிலிருந்து சற்று தொலைவில் அழகிய வெண்மணல் கடற்கரை உள்ளது. வெயில் குறைவாக இருக்கும் காலத்தில் இங்குவந்தால் கடற்கரையைச் சுற்றிபார்த்து அதன் அழகை இரசித்து முந்திரி மரங்களுக்கு அடியில் அமர்ந்து இளைப்பாறலாம். இங்கு உணவகம் எதுவும் இல்லை என்பதால் வரும்போதே உணவு தண்ணீர் போன்றவற்றை கொண்டுவருவது நலம்.
# கதிஜா யூசோப்

**கதிஜா முகமது யூசோப்** (*Khatijah Yusoff*) ஒரு மலேசிய கல்வியாளர் மற்றும் தீநுண்மி அறிவியலாளர் ஆவார். கோழிகளில் காணப்படும் தீநுண்மி நியூகேசில் நோய் குறித்த ஆராய்ச்சி பங்களிப்பு காரணமாக உள்நாட்டிலும் உலக அளவிலும் யூசோப் அங்கீகாரம் பெற்றுள்ளார். 2005ஆம் ஆண்டில் நுண்ணுயிரியலுக்கான நுண்ணுயிரியலுக்கான கார்லோசு ஜு. பின்லே பரிசைப் பெற்றார்.
# கதிஜா யூசோப்

## பிறப்பு

கதிஜா 1956இல் பினாங்கில் பிறந்தார்.
# கும் கும் கன்னா

**கும் கும் கன்னா** (*Kum Kum Khanna*) என்பவர் குயின்ஸ்லாந்து மருத்துவ ஆராய்ச்சி நிறுவனம் என்றும் அழைக்கப்படும் க்யூஐஎம்ஆர் பெர்கோபர் மருத்துவ ஆராய்ச்சி நிறுவனத்தில் பேராசிரியராகப் பணியாற்றும் இந்தியர் ஆவார். இவர் *நேச்சர் ஜெனடிக்ஸ், கேன்சர் செல், நேச்சார், ஆன்கோஜீன்* உள்ளிட்ட பல புகழ்பெற்ற ஆய்விதழ்களில் பல மதிப்பாய்வு செய்யப்பட்ட ஆய்வுக் கட்டுரைகளை வெளியிட்டுள்ளார். இவரது மிகவும் மேற்கோள் காட்டப்பட்ட கட்டுரை 200 இல் வெளியிடப்பட்டதிலிருந்து 28054 மேற்கோள்களைப் பெற்றுள்ளது. செப்55 என பெயரிடப்பட்ட ஒரு புதிய புரதமான டி. என். ஏ. பழுதுபார்ப்பில் ஈடுபட்டுள்ள ஒற்றை-இழையுள்ள டி. என். எ. பிணைப்பு புரதங்கள், *எச்எஸ்எஸ்பி* 1 மற்றும் *எச்எஸ்எஸ்பி* 2 ஆகியவற்றை அடையாளம் காண்பதில் முக்கியக் கண்டுபிடிப்புகளைச் செய்துள்ளார். உயிரணு சுழற்சியின் இறுதிக் கட்டத்தை ஒழுங்குபடுத்துவதில் ஈடுபடும் இப்புரதம் செப்55 எனப்படுகிறது. பிஆர்சிஏ 2 ஊடாடும் புரதம், சென்ட்ரோபினின் முழுச் செயல்பாடு அறியப்பட்டுள்ளது.
# வெ. குதும்பா சாசுதிரி

**வெம்பதி குதும்ப சாசுதிரி** (*V. Kutumba Sastry*; பிறப்பு 1950) என்பவர் ஓர் இந்தியக் கல்வியாளர் ஆவார். சாசுதிரி 2003 முதல் 2008 வரையிலான காலகட்டத்தில் இராச்டிரிய சமசுகிருத சன்சுதானின் துணைவேந்தராக இருந்தார். இவர் சமசுகிருத ஆய்வுகள் பன்னாட்டுச் சங்கத்தின் தலைவராக உள்ளார்.: மேலும் பதினைந்தாவது உலக சமசுகிருத மாநாட்டின் ஏற்பாட்டுக் குழுவில் உறுப்பினராக இருந்தார். இவர் வேத ஆய்வுகள் பரந்த சங்கத்தின் நிர்வாகக் குழுவில் உறுப்பினராகவும் உள்ளார். சாசுதிரி டொரினோவிலிருந்து வெளியிடப்பட்ட இண்டோலாஜிகா டாரினென்சியா, தி ஜர்னல் ஆப் தி இன்டர்நேஷனல் அசோசியேஷன் ஆப் சமஸ்கிருத இசுடடீசு, ஆசிரியர் குழுவில் ஒருவராக உள்ளார்.
# ஜுகல் கிசோர் சர்மா

**ஜுகல் கிசோர் சர்மா** (*Jugal Kishore Sharma*; பிறப்பு 5 திசம்பர் 1962) என்பவர் இந்திய அரசியல்வாதியும் இந்திய நாடாளுமன்றத்தின் தற்போதைய மக்களவை உறுப்பினரும் ஆவார். சர்மா, 2014ஆம் ஆண்டு சம்மு காசுமீரில் நடைபெற்ற இந்திய பொதுத் தேர்தலில் பாரதிய ஜனதா கட்சி வேட்பாளராக சம்மு மக்களவைத் தொகுதியில் போட்டியிட்டு தேர்ந்தெடுக்கப்பட்டு நாடாளுமன்றத்தின் கீழ் சபையான மக்களவையின் உறுப்பினராக இருந்தார். 2019 மற்றும் 2024 இந்தியப் பொதுத் தேர்தலில் சம்மு மக்களவைத் தொகுதியிலிருந்து நாடாளுமன்றத்தின் கீழ்சபையான மக்களவை உறுப்பினராக மீண்டும் தேர்ந்தெடுக்கப்பட்டார். இவர் ராஷ்டிரிய சுயம்சேவாக் சங்கத்தின் உறுப்பினர் ஆவார்.
# பி. சுப்பிரமணிய யாதபதித்தயா

**பி. சுப்பிரமணிய யாதபதித்தயா** (*P. Subrahmanya Yadapadithaya*) என்பவர் கருநாடக மாநிலத்தினைச் சார்ந்த இந்திய கல்வியாளர் ஆவார். இவர் மங்களூர் பல்கலைக்கழகத்தின் துணைவேந்தராகச் சூன் 2019 முதல் சூன் 2023 வரை நான்கு ஆண்டுகள் பணியாற்றினார்.  
துணைவேந்தராகப் பொறுப்பேற்பதற்கு முன்பு சுப்பிரமணிய யாதபதித்தயா, மங்களூர் பல்கலைக்கழகத்தில் வணிகவியல் துறையில் பேராசிரியராகப் பணியாற்றினார். சுப்பிரமணிய யாதபதித்தயா, 1982ஆம் ஆண்டில் மங்களூர் பல்கலைக்கழக முதுநிலை வணிகவியல் பிரிவின் முதல் தொகுதி மாணவராக. முதல் தரவரிசையுடன் தங்கப் பதக்கம் பெற்றார். 1992இல் முனைவர் பட்டம் பெற்றார்.  
சுப்பிரமணியா மங்களூர் பல்கலைக்கழகத்தின் முதல் முன்னாள் மாணவத் துணைவேந்தர் என்ற பெருமையினைப் பெற்றார். 27 ஆகத்து 2022 அன்று புது தில்லியில் நடைபெற்ற இரண்டாவது உயர் கல்வி மற்றும் கண்டுபிடிப்பு உச்சிமாநாட்டின் போது இவருக்குச் சிறந்த துணைவேந்தர் விருது வழங்கப்பட்டது.  
சுப்பிரமணிய யாதபதித்தயா சமீபத்தில் சூன் 2024-இல் ஆந்திரப் பிரதேசத்தில் உள்ள கோரண்ட்லாவில் உள்ள பாரதியப் பொறியியல் அறிவியல் தொழில்நுட்பப் புதுமைப் பல்கலைக்கழகத்தின் துணைவேந்தராகப் பொறுப்பேற்றார்.
# தோரியம் இருகுளோரைடு

**தோரியம் இருகுளோரைடு** (*Thorium dichloride*) என்பது ThCl<sub>2</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். தோரியம் டைகுளோரைடு என்ற பெயராலும் அழைக்கப்படும் இந்த இருமச் சேர்மம் தோரியமும் குளோரினும் சேர்ந்து வினைபுரிவதால் உருவாகிறது.
# தோரியம் இருகுளோரைடு

## தயாரிப்பு

தோரியம் உலோகம் கார குளோரைடில் கரைக்கப்பட்டு தோரியம் இருகுளோரைடு தயாரிக்கப்படுகிறது. தோரியம் டெட்ராகுளோரைடு உருகினாலும் தோரியம் இருகுளோரைடு கிடைக்கும்.
# தோரியம் முப்புளோரைடு

**தோரியம் முப்புளோரைடு** (*Thorium trifluoride*) என்பது ThF<sub>3</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். தோரியம் டிரைபுளோரைடு என்ற பெயராலும் அழைக்கப்படும் இந்த இருமச் சேர்மம் தோரியமும் புளோரினும் சேர்ந்து வினைபுரிவதால் உருவாகிறது..
# தோரியம் முப்புளோரைடு

## தயாரிப்பு

தோரியம் உலோகம் தோரியம் டெட்ராபுளோரைடுடன் சேர்ந்து வினைபுரிவதால் தோரியம் முப்புளோரைடு உருவாகும்:  
:Th + 3ThF<sub>4</sub> -> 4ThF<sub>3</sub>
# புந்தோங் சட்டமன்றத் தொகுதி

**புந்தோங் சட்டமன்றத் தொகுதி** (மலாய்: *Bahagian Pilihan Raya Buntong*; ஆங்கிலம்: *Buntong State Constituency*; சீனம்: 文冬州议席) என்பது மலேசியா, பேராக் மாநிலத்தில் உள்ள ஒரு சட்டமன்றத் தொகுதி (**N30**) ஆகும். இந்தச் சட்டமன்றத் தொகுதி ஈப்போ பாராட் மக்களவைத் தொகுதியில் அமைந்துள்ளது.  
புந்தோங் சட்டமன்றத் தொகுதி 1994-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1995-ஆம் ஆண்டில் சட்டமன்றத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1995-ஆம் ஆண்டில் இருந்து புந்தோங் சட்டமன்றத் தொகுதி, பேராக் மாநில சட்டமன்றத்தில் பிரதிநிதிக்கப் படுகிறது. தற்போது துளசி மனோகரன் என்பவர் இந்தச் சட்டமன்றத் தொகுதியின் உறுப்பினராக உள்ளார்.
# புந்தோங் சட்டமன்றத் தொகுதி

## தொகுதி வரலாறு

| சட்டமன்றம் | ஆண்டுகள் | உறுப்பினர் | கட்சி |
| --- | --- | --- | --- |
| 9-ஆவது | 1995-1999 | இக் பூய் ஓங்
Yik Phooi Hong | ****
<small> |
| 10-ஆவது | 1999-2004 |  |  |
| 11-ஆவது | 2004 – 2008 |  |  |
| 12-ஆவது | 2008 – 2013 | சிவசுப்ரமணியம்
Sivasubramaniam
Athinarayanan | ****
<small> |
| 13-ஆவது | 2013 – 2018 |  |  |
| 14-ஆவது | 2018 – 2020 | ****
<small> |  |
| 2020 | **** |  |  |
| 2020 – 2022 | ****
<small></small> |  |  |
| 2022 | **** |  |  |
| 2022 | ****
<small></small> |  |  |
| 15-ஆவது | 2022–தற்போது வரையில் | துளசி மனோகரன்
Thulsi Thivani Manogaran | ****
<small> |